Title: cthfbjv
Author: mf_sr
Last saved by: agenda0

Predkladacia správa 

k Správe o prevzatých štátnych zárukách a o stave vymáhania
pohľadávok z realizovaných štátnych záruk 

	Vláda SR svojimi uzneseniami č.56/2001 k Plánu práce Vlády SR a č.134/2001 k návrhu na zmenu bodu B.2. uznesenia vlády SR č.623 zo dňa 14.7.1999 uložila ministerke financíí predložiť na rokovanie vlády SR Správu o prevzatých štátnych zárukách a o stave vymáhania pohľadávok z realizovaných štátnych záruk.
	Materiál obsahuje prehľad o prevzatých štátnych zárukách za bankové úvery poskytnuté podnikateľským subjektom, prehľad o realizovaných štátnych zárukách a príjmoch z realizovaných štátnych záruk za rok 2000, informáciu o činnosti Úverového a záručného výboru vlády SR v roku 2000, informáciu o vykonaných postupoch a opatreniach pri zabezpečovaní správy realizovaných štátnych záruk v II. polroku 2000 (vymáhanie) a problematiku preberania a realizácie štátnych záruk v roku 2001.  
	Správa nadväzuje na správy k uvedenej problematike z predchádzajúcich rokov a  na materiál „Riziká realizácie štátnych záruk v  roku 2001 a  návrh na ich minimalizovanie“, ktorý bol prerokovaný vládou SR 2. mája 2001. 

Správa bola dňa 10. mája 2001 prerokovaná v Úverovom a záručnom výbore vlády Slovenskej republiky a závery z rokovania boli zapracované do materiálu.